L'Ajuntament de Sagunt rep 90 experts en medi ambient de tota Espanya
29 de setembre 2017

![](/media/zdcntzkx/30-img_6783_cuerpo.jpg)  
  

Un grup de 90 experts en Medi Ambient vinguts de tota Espanya van ser rebuts ahir en el saló de plens de l'Ajuntament de Sagunt per l'alcalde, Quico Fernández, i per Teresa García, que fins ara ha exercit el càrrec de delegada de Medi Ambient.

Es tracta d'un grup de persones que participen des d'ahir i fins al dissabte en el _IV Encuentro Estatal de Educación Ambiental_ en el Centre d'Educació Ambiental de la Comunitat Valenciana (CEACV), situat en els voltants de la Marjal del Moro. L'objectiu de la trobada és oferir un espai per a la reflexió i el debat, per a poder analitzar noves estratègies educatives per a impulsar en la societat els valors de la sostenibilitat, així com per a poder treballar de forma conjunta en la cerca de mètodes per a consolidar projectes.  

L'alcalde va dedicar als congressistes unes paraules de benvinguda en el consistori, parlant-los de la història, el patrimoni i les festes de la nostra ciutat. A més, Quico Fernández va explicar que **“des de l'Ajuntament procurem dur a terme molts programes d'educació ambiental, ja que som conscients que el medi ambient és un dels pilars del present i del futur en la vida i la salut de les persones”.**  

Des de l'organització de les jornades també van voler **“agrair el suport al Centre per part de l'Ajuntament de Sagunt, que ens està resultant realment important”.**  

Després de l'acte en el saló de plens, el grup va continuar amb la programació de la seua jornada amb la realizació d’una visita cultural per Sagunt.

​![](/media/t22ll1mq/30-img_6788_cuerpo2.jpg)  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-90-experts-en-medi-ambient-de-tota-espanya/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-90-experts-en-medi-ambient-de-tota-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-90-experts-en-medi-ambient-de-tota-espanya/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-90-experts-en-medi-ambient-de-tota-espanya/)